CELEX: 62012TN0183
Language: el
Date: 2012-04-25 00:00:00
Title: Υπόθεση T-183/12: Προσφυγή της 25ης Απριλίου 2012 — European Dynamics Luxembourg και Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής κατά Ευρωπαϊκής Αστυνομικής Υπηρεσίας (Ευρωπόλ)

7.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 200/17
            
         Προσφυγή της 25ης Απριλίου 2012 — European Dynamics Luxembourg και Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής κατά Ευρωπαϊκής Αστυνομικής Υπηρεσίας (Ευρωπόλ)
   (Υπόθεση T-183/12)
   2012/C 200/36
   Γλώσσα διαδικασίας: η ελληνική
   
      Διάδικοι
   
   
      Προσφεύγουσες: European Dynamics Luxembourg SA (Ettelbrück, Λουξεμβούργο) και Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ (Αθήνα, Ελλάδα) (εκπρόσωπος: Β. Χριστιανός, Δικηγόρος)
   
      Καθής: Ευρωπαϊκή Αστυνομική Υπηρεσία (Ευρωπόλ)
   
      Αιτήματα των προσφευγουσών
   
   Με την προκειμένη προσφυγή οι προσφεύγουσες ζητούν από το Γενικό Δικαστήριο:
   
               —
            
            
               Να ακυρωθεί η από 16 Φεβρουαρίου 2012 απόφαση της Ευρωπαϊκής Αστυνομικής Υπηρεσίας (στο εξής, «Europol»), με την οποία ανατέθηκε στην εταιρεία Capgemini Nederland BV η συμφωνία πλαίσιο στην υπ’αριθμό D/C3/1104 ανοιχτή διαγωνιστική διαδικασία·
            
         
               —
            
            
               Να υποχρεωθεί η Europol να αποκαταστήσει τη ζημία των προσφευγουσών για την ευκαιρία που απώλεσαν να τους ανατεθεί η συμφωνία πλαίσιο, την οποία αποτιμούν σε 161 887 ευρώ, εντόκως από την ημερομηνία εκδόσεως της αποφάσεως· και
            
         
               —
            
            
               Να καταδικασθεί η Europol στο σύνολο της δικαστικής δαπάνης των προσφευγουσών.
            
         
      Ισχυρισμοί και κύρια επιχειρήματα
   
   Κατά τις προσφεύγουσες, η προσβαλλόμενη απόφαση πρέπει να ακυρωθεί, σύμφωνα με το άρθρο 263 ΣΛΕΕ για το λόγο ότι η Europol τροποποίησε κατά τη διάρκεια της διαγωνιστικής διαδικασίας πολλά από τα κριτήρια ανάθεσης ως προς την αξιολόγηση τόσο της τεχνικής όσο και της οικονομικής προσφοράς των υποψηφίων, κατά κατάφωρη παράβαση των εφαρμοστέων διατάξεων του δημοσιονομικού κανονισμού 1605/2002 (1) και του εκτελεστικού του κανονισμού 2342/2002 (2) και της πάγιας νομολογίας.
   
      (1)  Κανονισμός (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων
   
      (2)  Κανονισμός (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (EK, Ευρατόμ) αριθ. 1605/2002 του Συμβουλίου, για τη θέσπιση του Δημοσιονομικού Κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων